
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 10 februarie 2021
            Nr.4c-13/93/2021
            PLx. 23/2021


A V I Z 
asupra

Proiectului de Lege pentru aprobarea Ordonanţei de urgenţă a Guvernului nr.183/2020 privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi
În conformitate cu prevederile art.94 și art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, în procedură de urgență spre avizare, cu Proiectul de Lege pentru aprobarea Ordonanţei de urgenţă a Guvernului nr.183/2020 privind desfăşurarea pe perioada stării de alertă a concursurilor pentru ocuparea posturilor vacante din cadrul unor instituţii din sistemul justiţiei, precum şi din cadrul Curţii de Conturi, trimis cu adresa nr. PLx.23 din 1 februarie 2021, înregistrat la Comisia juridică, de disciplină şi imunităţi sub nr.4c-13/93 din 2.2.2020.
Conform dispoziţiilor art.75 alin.(1) din Constituţia României, republicată, şi ale art. 91 alin (9) punctul 2 din Regulamentul Camerei Deputaţilor, republicat, Camera Deputaţilor este  Cameră decizională.
Proiectul de lege are ca obiect de reglementare instituirea, prin derogare de la dispoziţiile art.27 alin.(3) din Legea nr. 55/2020, a posibilităţii desfăşurării, pe durata stării de alertă, a concursurilor pentru ocuparea posturilor vacante din cadrul Înaltei Curţi de Casaţie şi Justiţie, al celorlalte instanţe judecătoreşti, al parchetelor şi din sistemul de probaţiune, precum şi pentru ocuparea posturilor vacante de specialitate din cadrul Curţii de Conturi a României
În şedinţa din data de 10 februarie 2021, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat Proiectul de Lege supus avizării, expunerea de motive şi au avut în vedere avizele  favorabile ale Consiliului Legislativ, Consiliului Economic si Social si Consiliului Superior al Magistraturii.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz pozitiv Proiectului Lege.

În raport de obiectul şi conţinutul reglementării, propunerea legislativă face parte din categoria legilor organice.

